ริค วชิรปิลันธิ์

วชิรปิลันธิ์ โชคเจริญรัตน์ หรือเป็นที่รู้จักในชื่อ ริค วชิรปิลันธิ์ หรือ วชิรปิลันธิ์ เจ.อิศวเรศ์ เป็นนักร้องหญิงที่มีผลงานการร้องและแต่งเพลง ในแนวดนตรีที่เป็นเอกลักษณ์เฉพาะของตัวเอง ซึ่งได้รับอิทธิพลมาจากความเชื่อทางศาสนาที่นับถืออยู่ มีเสียงเครื่องดนตรีอินเดียอยู่ทั่วไป ที่เห็นได้ชัดคือเครื่องเคาะ และซีต้าร์ ปะปนกับเครื่องดนตรีไทย เครื่องดนตรีสมัยใหม่ ทั้งกีต้าร์ไฟฟ้า เปียโน ไปจนถึงเสียงสังเคราะห์ ภาพโดยรวมเป็น World music ที่นำ Rock, Blues, Trance และแม้แต่วิธีการอ่านทำนองร้อยแก้วแบบไทยเดิมเข้ามาผสมได้อย่างลงตัว เนื้อหามักจะกล่าวถึงวัฏฏะสงสาร การเกิด การตาย การเสพสังวาส และการบูชาเทพต่าง ๆ ในคติฮินดู ไปจนถึงพระศรีศากยมุณีของคติพุทธ เขียนเพลงโดยใช้ชื่อแฝงสามชื่อ คือ "วชิรปิลันธิ์", "จันกาลี" และ "ธุมา" แทนบุคลิกภาพแห่งการ สร้างสรรค์ ทำลาย และ เศร้าสร้อย ของตนตามลำดับ
== ประวัติ ==
ริค วชิรปิลันธิ์ เธอเคยศึกษาโรงเรียนนารีวิทยา โรงเรียนประจำในจังหวัดราชบุรี ส่วนตัวเธอนับถือศาสนาพุทธนิกายวัชรยาน  ทั้งนี้เธอกล่าวว่าเธอเพียงแค่เชื่อในพลังของเทพสตรี เธอมีบุตรเพียงคนเดียว ชื่อ รัศมิลักษณ์ อิศวเรศ์ (ชื่อเล่น เลลิณ) ปัจจุบันพอใจกับสถานะเพียงลำพังของตนเอง
ริคเข้าสู่วงการจากการเข้าประกวดเป๊ปซี่มิวสิคอะวอร์ด เมื่อปี พ.ศ. 2536 กับวงดนตรีชื่อ Mad Hot โดยร้องนำในแนวเดธเมตัล เป็นที่สะดุดตาของกมล สุโกศล แคลปป์ ซึ่งชักชวนให้มาเข้าสังกัดเบเกอรี่มิวสิกในปี พ.ศ. 2538 
ริค มีผลงานร้องเพลงร่วมกับศิลปินหลายคนเช่น เพลง "กัด" "แหก" และ "เฉย"  ร่วมกับโจอี้ บอย เพลง "รามซิงค์เรดิโอ" ร่วมกับโยคีเพลย์บอย อัลบั้ม Vision ของ Pixyl   มีผลงานเดี่ยวชุดแรกชื่อชุด "ปฐม" ในปี พ.ศ. 2542 (ใช้เวลาทำ 5 ปี ตั้งแต่ พ.ศ. 2537) โดยดนตรีของริค วชิรปิลันธิ์ มีกลิ่นอายของวัฒนธรรมอินเดีย
หลังจากหมดสัญญากับเบเกอรี ริคย้ายมาสังกัดหัวลำโพงริดดิม ได้ร่วมงานกับ นรเศรษฐ์ หมัดคง ในอัลบั้ม "สุนทราภรณ์อีเคลกติก" ซึ่งนำเพลงของสุนทราภรณ์มาเรียบเรียงใหม่แบบร่วมสมัย  ร้องเพลง "ทะเยอทะยาน"  ของ Day Tripper  ทำเพลงประกอบโฆษณา และเพลงประกอบภาพยนตร์ "บุปผาราตรี" และ "วิญญาณโลกคนตาย"  มีงานแสดงสดชื่อ "เหนืออาณาจักรแห่งสายเสียง" ในปี พ.ศ. 2549 
==ผลงาน==
Single
ปฐม Single (2542)
Single จากชุด ปฐม
Devi (เด-วี) Radio Edit
Devi (เด-วี) Album Edit
ดงดาร
นางเศียรขาด
Thi Chi La Single (2547)
Single จากชุด ราสมาลัย Chapter 1
ติชิลา
ติชิลา
ติขิลา--
ติชิลา4
ติชิลา5
Single/Radio Edit (2649)
Single จากชุด Trois
ห่วงใย (วงตาวัน cover)
Venus is Moaning (2557)''
เพลงประกอบหนังสือ รวมเรื่องสั้น : Erotica เสียงครางของวีนัส
เสียงครางของวีนัส (Venus is Moaning)
==เพลงประกอบละคร==
เพลง ฉันยังอยู่ตรงนี้ ละคร ทายาทอสูร (2559)
==ผลงานอื่นๆ==
รวมเรื่องสั้น : Erotica เสียงครางของวีนัส
หนังสือรวมเรื่องสั้นแนว Erotic โดยนักเขียน 6 ท่าน จัดพิมพ์โดยสำนักพิมพ์ Symphony Of Voice (BookArea)
เรื่องสั้นของริคอยู่ในลำดับที่ 6 (Erotica NO.6) ในชื่อเรื่อง "วงหน้าที่ 2 ราชินีพระจันทร์" ใช้นามปากกาว่า "Rik W.Sindongma"
และยังประพันธ์เพลงประกอบหนังสือเล่มนี้ในชื่อ "เสียงครางของวีนัส" เป็นรูปแบบ Digital mp.3
==อ้างอิง==
==แหล่งข้อมูลอื่น==
http://rik-wachirapilan.hi5.com
http://riksindongma.blogspot.com/
http://www.myspace.com/rikwachirapilandevi
คอนเสิร์ตอันทรงพลัง "เหนืออาณาจักรแห่งแสงเสียง" โดย ริค วชิรปิลันธ์ กระทู้จาก พันทิป
https://www.facebook.com/sov.bookarea
https://www.facebook.com/Rik.Wachirapilan
นักร้องชายชาวไทย
นักแต่งเพลงชาวไทย
บุคคลจากจังหวัดราชบุรี‎
พันธมิตรประชาชนเพื่อประชาธิปไตย
ศิลปินสังกัดเบเกอรี่มิวสิค
พุทธศาสนิกชนชาวไทย